Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: [3. számú melléklet a 10/1996. (III. 25.) PM rendelethez]
Paragraph Index: 1270

3. ÁLTALÁNOS SZABÁLYOK 3.1. Az EV-ot írógéppel, számítástechnikai eszközzel vagy golyóstollal latin betűkkel (ez esetben olvashatóan, nyomtatott nagybetűkkel) kell kitölteni. Az írógéppel történő kitöltés esetén a nyomtatványt úgy kell a gépbe helyezni, hogy a 2. mezőben feltüntetett adat első betűje a bal felső sarok beállító keretében (kockájában) jelenjen meg. Az EV nyomtatvány azonos tartalommal két változatban készül (kézi/írógépes és leporellós változat számítógépes kitöltésre). 3.2. Az EV-on a hibás adatot nem lehet sem radírozással, sem átfestéssel, sem átírással (átütéssel) javítani. Amennyiben a vámkezelést kérő az EV valamely rovatát tévesen töltötte ki, a téves bejegyzést áthúzással kell érvényteleníteni, és a helyes adatot e fölé írni. Minden javítást mind a vámkezelést kérőnek, mind a vámhivatalnak igazolnia kell. A javítások száma az e pontban rögzített követelmények betartása esetén nem korlátozott. A vámhivatal a szabálytalanul javított, olvashatatlan stb. EV-ot visszautasítja. 3.3. Külön-külön EV-on kell kérni a vámkezelést:

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes